Els cultius hivernals van bé a la major part d'Europa, a part d'Espanya i del Sud-est europeu amb dèficit de pluja
MARS Bulletin, vol. 27, núm. 4.
Les condicions de sequedat des de l'anterior informe del mes de març han continuat a Itàlia central i septentrional, Espanya i Portugal, afectant especialment els cultius al centre d'Espanya.
La previsió de rendibilitat per a Espanya es va revisar a la baixa.
Els nivells d'aigua dels embassaments encara queden per sota de la capacitat, cosa que eventualment podria limitar el reg dels cultius d'estiu
Entendre els ingressos dels agricultors
Els ingressos dels agricultors són un element clau en la política agrícola de la UE, que té com a objectiu garantir un nivell de vida just per a la comunitat agrícola i ajudar els agricultors a fer front als riscos inherents al seu negoci.
El document que us apropem té un caràcter didàctic i explica de manera entenedora què és la renda agrària europea i com influeix en l'avaluació i la presa de decisions polítiques
L'agricultura s'encamina cap a la digitalització: Solucions intel·ligents per al futur agrícola.
En un moment en què la digitalització se'ns presenta com una oportunitat per millorar moltes de les condicions que pateix avui en dia el món rural, tal com la despoblació, us apropem la comunicació i les conclusions del Fòrum Global d'Agricultura, que va tenir lloc a Berlín el passat mes de gener, el tema del qual va girar entorn a la digitalització com a eina per a millorar les condicions de vida al camp
L'Informe Econòmic Anual corresponent destaca que l'any 2018 la producció de la indústria d'alimentació i begudes va assolir un valor de 116.890 milions d'euros al tancament de l'any.
Per cinquè any consecutiu, el sector registra un creixement positiu en la seva producció real, apropant-se a la barrera dels 120.000 milions d'euros.
L'activitat d'aquesta indústria suposa el 3% del PIB nacional i representa el 16% del conjunt de la indústria espanyola
Us apropem l'Informe d'antecedents, presentacions i conclusions a les quals s'ha arribat a la darrera reunió d'experts de Forest Europe que va tenir lloc a Bratislava
Agricultura i canvi climàtic Reptes i oportunitats a escales global i local Col·laboració en l'agricultura Climàticament intel·ligent
Aquest informe pretén proporcionar una visió general de les activitats implementades pel projecte Government Cooperation Programme (GCP)/GLO/534/ITA "Aliança internacional sobre l'agricultura climàticament intel·ligent", finançada pel Ministeri de Medi Ambient d'Itàlia i implementada per la FAO, que va donar suport a la creació i la implementació de l'Aliança mundial per a l'agricultura climàticament intel·ligent
Darrer informe de l'OCDE sobre l'economia xinesa.
L'economia xinesa segueix avançant a mesura que es reequilibra, malgrat el difícil context actual, amb forces friccions comercials i el debilitament de l'economia mundial que soscava les exportacions i crea noves incerteses.
La política hauria de centrar-se en estratègies a llarg termini per moure l'economia cap a un major consum i serveis interns, millorant l'eficiència econòmica i assegurant que el creixement futur sigui sostenible, més verd i inclusiu
Declaració de FoodDrinkEurope abans de la Cimera extraordinària sobre el Brexit
Document de la Confederació d'indústries de l'Alimentació i Begudes de la UE, en el context de la cimera europea extraordinària del Brexit.
El document fa una exposició sobre com afectarà la indústria agroalimentària europea un Brexit sense acord i proposa mesures per al sector
Us apropem l'enllaç que us portarà a conèixer tota la informació i les conclusions del Consell extraordinari sobre el Brexit, del 10 d'abril
Brexit: Impacte als països en desenvolupament
L'informe se centra en els possibles canvis en l'estructura tarifària del Regne Unit a conseqüència del Brexit i l'impacte que aquest fet tindria en alguns països.
Una de les conclusions de l'informe apunta que, si el Regne Unit surt de la Unió Europea sense acord, la Xina i els Estats Units serien el més beneficiats per les seves exportacions al Regne Unit, mentre que la UE i Turquia serien els que més hi perdrien
Informe encarregat per la Comissió Europea que fa un repàs a totes les mesures de finançament comunitari del sector vitivinícola comunitari per fer-ne una avaluació de l'impacte durant el període 2013-2018.
Segons l'informe, els programes de suport al sector vitivinícola n'han millorat la competitivitat
Aquest informe, que s'emmarca en l'Estratègia de la UE per a la regió del Danubi (EUSDR), proporciona una síntesi dels principals problemes en l'equilibri entre els beneficis de la "descarbonització" i els impactes negatius en la qualitat de l'aire, el medi ambient i la salut humana que produeix la crema de biomassa per a producció de calor destinada a les llars.
L'informe conclou que és necessària una governança que millori el nivell d'administració de les tecnologies utilitzades i l'optimització de la gestió del recurs de la biomassa
Lectures recomanades de 23 d'abril de 2019